無做嘢一排、又再出返嚟工作嘅人
我叫佢哋做重新工作嘅人
佢哋暫時無做嘢
係為咗要照顧老人家
照顧小孩、追求自己嘅興趣
又或者係健康問題
呢啲重新工作嘅人唔同行業都有：
老兵、軍人嘅家眷、剛剛退休嘅人士
又或者係旅居完返國嘅僑胞
佢哋冇做嘢咁耐，要重新工作好難
因為僱主同重新工作者
嘅關係已經斷咗
僱主會見到佢哋嘅
履歷有一欄空白
認為請佢哋係好大風險
呢啲求職者都懷疑自己
重返職場嘅能力
尤其佢哋已經好耐無做嘢
我就係想幫佢哋解決
僱主同前員工關係冇咗嘅問題
宜家各行各業都有人
成功重返職場
呢個係 Sami Kafala
佢係英國核子物理學家
佢無做嘢五年，返咗屋企湊五個細路
新加坡新聞最近講
一啲護士離開職場好耐之後再度工作
講起長期離膱
呢個係 Mimi Kahn
佢喺加州橘郡做社工
佢冇做嘢 25 年之後
返返去社會服務機構工作
以我所知，呢個係最長嘅離職期
高等法院法官 
Sandra Day O'Connor
佢工作生涯早期曾經離職五年
呢個係 Tracy Shapiro
佢離職 13 年
Tracy 回應 Today Show
觀眾寄嚟嘅信
觀眾話想出嚟工作
但覺得困難重重
Tracy 回信話佢係一個媽媽
有五個細路，熱愛家庭生活
但佢離咗婚，需要返返職場
而且佢想生活裏邊有返工作
因為佢鍾意做嘢
Tracy 以前就好似我哋好多人咁
覺得用咗一日時間搵工就係好好
佢想搵一份金融或者會計嘅工作
佢好努力花咗九個月上網搵工
但都係無結果
我係 2011 年 6 月認識 Tracy
嗰時 Today Show 問我
可唔可以同佢一齊幫佢扭轉劣勢
我第一件事就叫佢行出屋企
講畀大家知佢要揾工
同埋話自己有興趣再做嘢
我又話畀佢聽：
「你要同好多人講你搵工，
但人哋多數都唔會幫你轉達。
你要預咗咁樣，但唔好氣餒
可能就係有幾個幫你轉達，
令你有工做。」
我會講少少 Tracy 後來發生嘅事
但我想先同你哋講下
我經過 11 年離開全職工作
返到工作崗位嘅發現
就係人哋對你嘅印象會停留喺舊時
即係話你再聯絡返啲人
聯絡返以前認識嘅人
嗰啲同你工作過或者一齊返學嘅人
佢哋只會記得你離職前嘅嘢
就算你隨著時間而覺得自己冇咗意義
就好似我哋好多專業人士咁
太耐唔做嘢都會咁樣
例如你或者會諗自己
好似咁樣嘅人
呢個係我嚟，揸咗成日車
人都儍咗
或者我喺廚房入面
但係以前識得嘅人完全唔知我呢啲嘢
佢哋只會記得以前嘅你
當你再同返佢哋聯絡
同埋當佢哋好想聽你返嚟嘅故仔
你嘅信心就會返曬嚟
仲有一樣嘢
我離職期間好記得
就係我好難追返財經新聞
我擁有金融背景
但係當我喺屋企睇住四個細路時
好難跟得上任何新聞
所以我好驚面試嗰陣
講咗間已經唔存在嘅公司
於是我重新訂閱華爾街日報
我每份報紙每個報導都有睇
一睇就睇咗六個月
直至我覺得可以掌握返市場脈搏
我相信重新工作者都係優秀人才
原因係咁樣
諗一諗我哋嘅人生階段：
嗰啲因為照顧小孩而離職嘅人
佢哋會少啲或者冇得放產假
因為我哋以前已經放咗產假
而且我哋伴侶轉工冇咁多
我哋生活比較安定
我哋有豐富工作經驗
思想比較成熟
我哋唔會有咗份工，先嚟尋找真我
再加上因為我哋已經好耐無做嘢
我哋充滿幹勁，熱衷於返返崗位
我想講講僱主嗰方面
僱主想招請重新工作者時
有兩樣憂慮
第一樣係擔心重新工作者
嘅科技知識落伍
宜家我可以話俾你聼
我曾經有一段時間
科技知識落後
但係只係嗰個時候
我好耐以前係用
Lotus 1-2-3 做財務分析
唔知道仲有無人記得
但後來我要學用 Excel 做財務分析
其實唔係好難
因為好多指令都係一樣
我嗰陣覺得 PowerPoint 比較難學
但而家已經冇問題
我仲成日用 PowerPoint
我話畀再做嘢嘅人知
僱主期望佢哋
有基本嘅電腦文書知識
如果佢哋仲未跟得上
佢哋就有責任學識佢
佢哋做到喎
第二樣令僱主擔心嘅嘢
係重新工作者唔知道自己想做乜
我叫佢哋一定要
睇清楚究竟喺離職期間
自己嘅興趣同技術有無改到
所以呢樣唔係僱主嘅工作
而係重回工作者嘅責任
佢哋要證明畀僱主睇
佢哋可以為公司貢獻最多價值
早喺 2010 年，我發覺一啲嘢
由 2008 年開始
我不斷跟進重回工作嘅計劃
喺 2010年，我注意到
市場有短期有薪工作嘅機會
無論係咪叫實習都好
但係呢啲類似實習嘅嘢
可以係專業人士返去職場嘅一個方法
我見到高盛同 Sara Lee
開始咗再次實習計劃
我見過一位重投工作嘅工程師
佢係一個突破傳統嘅人嚟
佢申請軍方嘅入門實習計劃
跟住得到一份長工
我見過兩間大學將實習
加入到業界行政人員職業教育計劃
於是我寫咗一篇報告
記錄我見到嘅嘢
咁就變成咗哈佛商業評論嘅文章
叫做「40 歲的實習生」
我要多謝嗰度嘅編輯度呢個標題
仲有呢個插圖
見到有個 40 歲嘅實習生
企喺一班大專實習生裡面
霍士財經新聞叫呢個概念做
「50 歲嘅實習生」
（笑聲）
又有五間大型財務公司
舉辦咗呢啲再入行實習計劃
畀嗰啲想重回職場嘅金融專業人士
有數以百計嘅人參加咗呢啲計劃
個計劃係有薪實習
呢啲人後來得到長工
仲有唔錯嘅薪酬
而家有七間大型工程公司
由婦女工程師協會牽頭
試行同類實習計劃
畀重返職場嘅工程師
點解啲公司支持再實習呢？
因為實習可以畀僱主
根據實際嘅工作表現決定請人
而唔係靠一連串面試
僱主可以等到佢哋實習期完畢
先決定請唔請佢哋做長工
試用期可以避免
經理誤判受聘嘅人會為公司帶嚟風險
而且仲可以吸引優秀嘅求職者
呢班人最後仲變成公司出色嘅員工！
諗下我哋推動咗幾多！
實行呢啲計劃前
多數僱主都無興趣招聘重新工作者
但係而家呢啲計劃已經發展到係
好重視重新求職者
而且佢哋要求你嘅覆歷有空白
否則你就申請唔到呢個計劃
咁樣見到機構已經唔同咗
標誌住真正嘅改變
因為如果我哋可以解決職場者嘅問題
亦都可以解決其他職業過渡嘅問題
有僱主啱啱同我講
佢有啲經驗豐富嘅人
因為再次實習計劃
返到工作崗位
所以我會話無理由
唔搞退休人士實習計劃
雖然類型唔同，但係概念一樣
跟住等我話俾你哋聽
Tracy Shapiro 發生咗咩事
仲記得佢講畀每個認識嘅人
佢有興趣出返嚟做工作
就係有一次同同區家長傾計
帶咗 Tracy 一個工作機會
嗰份係財政部門嘅會計工作
但只係臨時工
公司同佢講佢可能有機會
轉到更好嘅工作
但唔擔保一定有
去到 2011 年秋天
Tracy 好鍾意佢間公司同埋同事
而且公司離佢屋企只係十分鐘
雖然第二間公司開出一份長工協議
但佢決定揀呢次實習嘅機會
並希望一切順利
最後佢超乎公司嘅預期
喺 2012 年頭
公司不但請佢做長工
仲畀 Tracy 做
更有趣味同有挑戰嘅工作
因為公司知道佢應付得到
去到 2015 年
Tracy 已經升職
公司仲畀錢佢夜晚讀工商管理
Tracy 佢自己仲請咗
第二個重回工作者為佢做嘢
Tracy 開頭嘅臨時工係試用嚟
就好似實習咁
咁最後對 Tracy 
同僱主嚟講都係雙贏
宜家我嘅目標係
向更多僱主推銷呢個實習概念
但係呢段時間
如果你離職後，想出返嚟工作
唔好猶豫向嗰啲
無呢啲實習計劃嘅公司
提議佢哋安排一個咁嘅實習計劃
你可以成為佢哋第一個成功故事
你可以係鼓勵更多人
重回職場嘅最佳例子
多謝
（掌聲）